
UZNESENIE VLÁDY SLOVENSKEJ REPUBLIKY

č... 

z...       

k Návrhu finančnej stabilizácie zdravotníckych zariadení
	Číslo materiálu:
	              /2020

	Predkladateľ:
	minister zdravotníctva


Vláda

A. schvaľuje
A.1. finančnú stabilizáciu zdravotníckych zariadení vrátane uvoľnenia zdrojov do výšky 575 mil. EUR na jej realizáciu,  

A.2. predloženie návrhu na vyslovenie súhlasu Národnej rady SR s použitím štátnych finančných aktív na realizáciu finančnej stabilizácie zdravotníckych zariadení podľa bodu A.1  do výšky 575 mil. EUR
B. súhlasí

B.1. s použitím  štátnych finančných aktív na realizáciu finančnej stabilizácie zdravotníckych zariadení na úhradu záväzkov po lehote splatnosti do výšky 575 mil. EUR
C. ukladá
podpredsedovi vlády a ministrovi financií
ministrovi zdravotníctva 

C.1.  uzatvoriť memorandum medzi Ministerstvom financií SR a Ministerstvom zdravotníctva SR, v ktorom sa dohodne spôsob koordinácie monitoringu hospodárenia zdravotníckych zariadení, ktorých zriaďovateľom je Ministerstvo zdravotníctva SR,

          do  15. januára 2021
podpredsedovi vlády a ministrovi financií 
C.2.  uvoľniť zo štátnych finančných aktív sumu do výšky 575 mil. EUR pre     Ministerstvo zdravotníctva SR podľa bodu A.1 na základe žiadostí podľa bodu C.4 , 

po schválení návrhu Národnou radou SR priebežne a postupne pre jednotlivé etapy oddlženia

ministrovi zdravotníctva 

C.3.    zabezpečiť proces finančnej stabilizácie zdravotníckych zariadení podľa bodu A.1  
do 31. decembra 2021
C.4.     požiadať podpredsedu vlády a ministra financií o uvoľnenie štátnych finančných aktív 

po schválení návrhu Národnou radou SR priebežne a postupne pre jednotlivé etapy oddlženia
C.5.  realizovať racionalizačné opatrenia vo vzťahu k zdravotníckym zariadeniam  v pôsobnosti Ministerstva zdravotníctva Slovenskej republiky
do 31. decembra 2021
C.6.   vyhodnotiť a zverejniť ozdravné plány zdravotníckych zariadení zúčastnených Koncepcie oddlženia  zdravotníckych zariadení v rokoch 2017-2020
do 31. decembra 2020
  C.7.  predložiť na rokovanie vlády Slovenskej republiky správu o realizovaných racionalizačných opatreniach podľa bodu C.5 s dôrazom na zvýšenie efektívnosti a finančnej výkonnosti s cieľom dosiahnutia kladného hospodárskeho výsledku
do 31. decembra 2022
ministrovi práce, sociálnych vecí a rodiny 
C.8.  v spolupráci s ministrom zdravotníctva a generálnym riaditeľom Sociálnej poisťovne zabezpečiť postúpenie pohľadávok Sociálnej poisťovne po lehote splatnosti na spoločnosť v 100% vlastníctve štátu podľa návrhu a za podmienok uvedených v návrhu finančnej stabilizácie zdravotníckych zariadení
do 31. januára  2021
ministrovi vnútra 
C.9.  realizovať racionalizačné opatrenia vo vzťahu k zdravotníckym zariadeniam v pôsobnosti Ministerstva vnútra Slovenskej republiky

do 31. decembra 2021

ministrovi obrany 

C.10.  realizovať racionalizačné opatrenia vo vzťahu k zdravotníckym zariadeniam v pôsobnosti Ministerstva obrany Slovenskej republiky

do 31. decembra 2021
ministerke spravodlivosti 

C.11. realizovať racionalizačné opatrenia vo vzťahu k zdravotníckym zariadeniam v pôsobnosti Ministerstva spravodlivosti Slovenskej republiky

do 31. decembra 2021
ministrovi zdravotníctva

ministrovi vnútra

ministrovi obrany
ministerke spravodlivosti

C.12.  realizovať mechanizmus dlhovej brzdy v zdravotníckych zariadeniach vo svojej pôsobnosti v zmysle Návrhu finančnej stabilizácie zdravotníckych zariadení

do 30. júna 2023 
	D. poveruje 

predsedu vlády 

D.1. predložiť Národnej rade SR Návrh na vyslovenie súhlasu Národnej rady SR s použitím štátnych finančných aktív na realizáciu finančnej stabilizácie zdravotníckych zariadení 
ministra zdravotníctva 

D.2. uviesť Návrh na vyslovenie súhlasu Národnej rady SR s použitím štátnych finančných aktív na realizáciu finančnej stabilizácie zdravotníckych zariadení 

	E. odporúča 

predsedom samosprávnych krajov
E.1. realizovať racionalizačné opatrenia vo vzťahu k zdravotníckym zariadeniam v pôsobnosti jednotlivých samosprávnych krajov

  do 31. decembra 2021
E.2. realizovať mechanizmus dlhovej brzdy v zdravotníckych zariadeniach vo svojej pôsobnosti v zmysle Návrhu finančnej stabilizácie zdravotníckych zariadení
do 30. júna 2023 




Vykonajú:     podpredseda vlády a minister financií 
minister zdravotníctva 

minister práce, sociálnych vecí a rodiny

minister obrany 

minister vnútra
ministerka spravodlivosti 
predseda vlády
predsedovia samosprávnych krajov 

generálny riaditeľ Sociálnej poisťovne 
Na vedomie:  predseda Národnej rady SR
